ພິທີປະກາດແຕ່ງຕັ້ງເພີ່ມ ເຕີມຄະນະກໍາມະການ ປກຊ- ປກສ ແຂວງຫຼວງພະບາງ. ໄດ້ ຈັດຂຶ້ນໃນວັນທີ 27 ທັນວາ 2017 ນີ້ ທີ່ສະໂມສອນຂອງ ກອງບັນຊາການທະຫານແຂວງ ຫຼວງພະບາງ ພາຍໃຕ້ການເປັນ ປະທານຂອງທ່ານ ພົນໂທ ສຸ ວອນ ເລືອງບຸນມີ ກໍາມະການ ສູນກາງພັກ ຮອງລັດຖະມົນຕີ ກະຊວງປ້ອງກັນປະເທດ ຫົວໜ້າ ກົມໃຫ່ຍເສນາທິການກອງທັບ. ເຂົ້າຮ່ວມໃນພິທີມີ ທ່ານ ຄຳຂັນ ຈັນທະວີສຸກ ກໍາມະການສູນກາງ ພັກ, ເລຂາພັກແຂວງ, ປະທານປກຊ-ປກສ ແຂວງເຈົ້າແຂວງ ຫຼວງພະບາງມີພັນເອກ
ບຸນເດືອງ ພັນສົດໃສ ຮອງເລຂາຄະນະພັກ ຮາກຖານ ຮອງຫົວໜ້າຫ້ອງ ການຄະນະກໍາມະການ ປກຊ- ປກສ ສູນກາງ ມີຄະນະປະຈໍາ ພັກແຂວງກໍາມະການພັກແຂວງ ຄະນະພັກ-ຄະນະບັນຊາສອງ ກໍາລັງ ປກຊ-ປກສ ແຂວງ, ພະ ແນກການທີ່ກ່ຽວຂ້ອງອ້ອມຂ້າງ ແຂວງ, ຕະຫຼອດຮອດຫົວໜ້າພະ ແນກ, ຮອງພະແນກ 5 ຫ້ອງ ອ້ອມຂ້າງເຂົ້າຮ່ວມ. ໃນພິທີ ພັນເອກ ບຸນເດືອງ ພັນສົດໃສ ຮອງຫົວໜ້າຫ້ອງການ ຄະນະກໍາມະການ ປກຊ-ປກສ ສູນກາງ. ໄດ້ຜ່ານມະຕິຕົກລົງ ຂອງເລຂາທິການສູນກາງພັກ ວ່າດ້ວຍການແຕ່ງຕັ້ງເພີ່ມເຕີມ ຄະນະກໍາມະການປ້ອງກັນຊາດ- ປ້ອງກັນຄວາມສະຫົງບແຂວງ ຫຼວງພະບາງ. ອີງໃສ່ຄວາມຮຽກ ຮ້ອງຕ້ອງການຂອງໜ້າທີ່ວຽກ ງານ ປກຊ-ປກສ ຕາມຂໍ້ກໍານົດ ຂອງກົມການເມືອງສູນກາງພັກ ສະບັບເລກທີ 02 ກມສພ, ລົງ ວັນທີ 17 ຕຸລາ 2006 ວ່າດ້ວຍວຽກງານຄຸ້ມຄອງພະນັກງານ. ຕາມໜັງສືສະເໜີຂອງຄະນະຈັດ ຕັ້ງສູນກາງພັກສະບັບເລກທີ 197 ຄຈສພ, ລົງວັນທີ່ 12 ຕຸລາ 2017. ເລຂາທິການສູນກາງພັກ ຕົກລົງມາດຕາ 1: ແຕ່ງຕັ້ງພົນ ຈັດຕະວາ ຄໍາຫຼ້າ ວົງວິໄລ ຫົວ ໜ້າການທະຫານກອງບັນຊາ ການທະຫານແຂວງຫຼວງພະ ບາງເປັນຮອງປະທານ ( ທັງ ເປັນຜູ້ປະຈໍາການ) ຄະນະກໍາມະການ ປກຊ-ປກສ ແຂວງຫຼວງ ພະບາງ.
ໃນຕອນທ້າຍພິທີຍັງ ໄດ້ຮັບຟັງການໂອ້ລົມ ແລະ ເນັ້ນ ໜັກດ້ວຍຫຼາຍບັນຫາທີ່ສໍາຄັນ ຈາກທ່ານ ພົນໂທ ສຸວອນ ເລືອງບຸນມີ ກໍາມະການສູນກາງພັກ ຮອງລັດຖະມົນຕີກະຊວງປ້ອງ ກັນປະເທດ ຫົວໜ້າກົມໃຫ່ຍເສ ນາທິການກອງທັບ ເຊິ່ງທ່ານໄດ້ ກ່າວວ່າ: ກອງທັບປະຊາຊົນ ລາວຍາມໃດກໍຮັກສາໄດ້ມູນເຊື້ອ ອັນດີງາມຮ່ວມກັບປະຊາຊົນບັນ ດາເຜົ່າຕໍ່ສູ້ປົກປັກຮັກສາ ແລະ ສ້າງສາພັດທະນາປະເທດຊາດ ຢ່າງລະອິດ, ລະອ້ຽວທໍລະຫົດ ອົດທົນ, ເພື່ອສືບຕໍ່ແບກຫາບພາ ລະກິດອັນໜັກໜ່ວງທີ່ປະເທດ ຊາດມອບໝາຍໃຫ້ນັ້ນພັກຕ້ອງ ສືບຕໍ່ປັບປຸງກ້າວຂຶ້ນດ້ວຍບາດ ກ້າວອັນໃໝ່, ທົ່ວປວງຊົນ, ທຸກ ຊັ້ນຄົນ, ທຸກຂະແໜງການຕ້ອງ ໄດ້ເຂົ້າຮ່ວມມວຽກງານ ປກຊ- ປກສ ໃນການປົກປັກຮັກສາ ແລະ ສ້າງສາພັດທະນາປະເທດ ຊາດ, ໃຫ້ຮັ່ງມີເຂັ້ມແຂງ, ສືບຕໍ່ ຍຶດໝັ້ນທິດສະດີແນວທາງຂອງ ພັກໃນໄລຍະໃໝ່. ຢູ່ບ່ອນໃດມີ ການປຸກລະດົມກໍາລັງແຮງສັງ ຮວມຢູ່ບ່ອນນັ້ນມີໄຊຊະນະ ທ່ານ ພົນໂທ ສຸວອນ ເລືອງບຸນມີ ກໍາມະການສູນກາງພັກ ຮອງລັດ ຖະມົນຕີກະຊວງປ້ອງກັນປະ ເທດ ຫົວໜ້າກົມໃຫ່ຍເສນາທິ ການກອງທັບຍັງໄດ້ເນັ້ນຕື່ມວ່າ: ການປຸກລະດົມສັງຮວມແມ່ນ ຄວາມຮັບຜິດຊອບຂອງຄະນະ ພັກທຸກຂັ້ນ ໂດຍສະເພາະແມ່ນ ປະທານ ປກຊ-ປກສ ແຂວງ ຕ້ອງມີການນໍາພາເດັດຂາດ, ໂດຍກົງຮອບດ້ານ, ຕ້ອງມີ ຄວາມໜັກແໜ້ນດ້ານການຈັດ ຕັ້ງ, ເຂັ້ມແຂງດ້ານການປະຕິ ບັດ, ສ້າງກໍາລັງທ້ອງຖິ່ນໃຫ້ເຂັ້ມ ແຂງສາມາດປົກປັກຮັກສາທ້ອງ ຖິ່ນໃຫ້ມີຄວາມສະຫົງບ ແລະ ໜັກແໜ້ນ, ຄະນະພັກ-ຄະນະບັນ ຊາແຕ່ລະຂັ້ນຕ້ອງກໍາແໜ້ນ ແລະ ປະຕິບັດໃຫ້ໄດ້ຕາມ 4 ເນື້ອໃນ, 4 ຄາດໝາຍ, ສືບຕໍ່ໃຫ້ການປຸກ ລະດົມຊຸກຍູ້ແນວຄິດ, ຈິດໃຈ ຂອງບັນດາພະນັກງານ-ນັກຮົບ ທີ່ເຄື່ອນໄຫວປະຕິບັດໜ້າທີ່ວຽກ ງານຢູ່ເຂດທຸລະກັນດານຫ່າງໄກ ສອກຫຼີກເພື່ອເຮັດໃຫ້ສໍາເລັດໜ້າ ທີ່ວຽກງານທີ່ການຈັດຕັ້ງຂັ້ນ ເທິງມອບໝາຍໃຫ້.
ພາບ: ສົມພອນ
ຂໍ້ມູນ: ໄຊຍະສອນ